Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2021/C 90/09)

Ova je obavijest objavljena u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O STANDARDNOJ IZMJENI JEDINSTVENOG DOKUMENTA

„JUMILLA”

PDO-ES-A0109-AM04

Datum obavijesti: 16. prosinca 2020.

OPIS I RAZLOZI ODOBRENE IZMJENE

1. Izmjene teksta o analitičkim svojstvima (točka 2.a specifikacije i točka 4. jedinstvenog dokumenta)

a. Uklanjanje najmanjih vrijednosti za ukupnu volumnu alkoholnu jakost za suha vina.

Vrijednosti za ukupnu volumnu alkoholnu jakost uklonjene su za suha vina jer su jednake stvarnoj volumnoj alkoholnoj jakosti, zbog čega je njihovo uključivanje nepotrebno. Time se tekst pojednostavljuje, a pritom se ne mijenjaju zahtjevi.

b. Navodi analitičkih zahtjeva nisu uključeni u tablicu.

Vrijednosti ukupnih šećera i sumpornog dioksida nisu dovoljno definirane u trenutačnoj specifikaciji, što može zbuniti gospodarske subjekte. Navođenje svake komponente stoga je prošireno navedenim mjernim jedinicama. Prema trenutačnim pravilima ukupni šećeri moraju biti izraženi kao zbroj glukoze i fruktoze.

2. Poboljšana definicija organoleptičkih svojstava (točka 2.b specifikacije i točka 4. jedinstvenog dokumenta)

Izmijenjen je organoleptički opis za svaku od kategorija. Tekst je ažuriran i ispravljen u skladu s radom ocjenjivačke komisije kontrolnog tijela. Određeni pojmovi i upućivanja zamijenjeni su izrazima koji su prikladniji za organoleptičku analizu. Svaka je kategorija objektivnije definirana kako bi se osigurali specifični deskriptori i olakšala analiza. Uklonjeni su nepotrebni pridjevi.

3. Pojašnjenje određenih posebnih enoloških postupaka (točka 3.b specifikacije i točka 5.a jedinstvenog dokumenta)

A. Zamijenjen je parametar za potrebnu alkoholnu jakost grožđa koje će se upotrebljavati za proizvodnju vina obuhvaćenog ZOI-jem. Umjesto „najmanja prirodna volumna alkoholna jakost izražena kao postotak” taj parametar sada glasi „Bauméovi stupnjevi” jer je to parametar koji se mjeri kada grožđe stigne u vinariju.

B. Pojašnjen je izračun prinosa vina. Kako bi se izbjegla netočna tumačenja, navodi se da se prinos računa u litrama gotovog vina u odnosu na broj kilograma iskorištenog grožđa.

4. Konačna upotreba grožđa s čestica s viškom prinosa (točka 5. specifikacije)

Grožđe s čestica s viškom prinosa ne može se upotrebljavati za proizvodnju vina s tom oznakom izvornosti. Kako bi se izbjegla svaka dvojba, jasno su navedene posljedice neusklađenosti.

5. Ažuriranje relevantnog pravnog okvira (točka 8.a specifikacije)

Uklonjena su upućivanja na zastarjelo zakonodavstvo i navedena su upućivanja na važeće zakonodavstvo.

6. Uključivanje dodatnih zahtjeva (točka 8.b specifikacije)

Gospodarski subjekti redovito izdaju „pravila o berbi” s dodatnim zahtjevima ili pojašnjenjima zahtjeva navedenih u specifikaciji. Važno je naglasiti da je usklađenost obvezna.

7. Zahtjevi povezani s pakiranjem (točka 8.b specifikacije)

Utvrđeno je da zapremnina i materijal pakiranja moraju biti obuhvaćeni nacionalnim zakonodavstvom i da ih mora odobriti regulatorni odbor. Ako je riječ o vrećicama u kutiji, najveći dopušteni volumen iznosi deset litara za bijela, rosé i crna vina. To ne uključuje vina s oznakama „Reserva” i „Gran Reserva” jer ona moraju, prema svojoj definiciji, odstajati u bocama. Odabir veličine spremnika u kojem se proizvod predstavlja potrošačima komercijalna je odluka. Za nju su odgovorni gospodarski subjekti koji se u ovom slučaju dogovaraju oko zajedničkih zahtjeva.

8. Izmjene u zahtjevima za etikete vina (točka 8.b specifikacije i točka 9. jedinstvenog dokumenta)

Uključena je propisana veličina slova za zaštićeno ime i za pravni pojam „denominación de origen protegido” ili prema potrebi „denominación de origen”. Spominje se i obveza usklađenosti s važećim primjenjivim zakonodavstvom, kao i s pravilima regulatornog odbora o označivanju. Oznake kvalitete na etiketama, kao i pečati i serijski brojevi, moraju biti vidljivi na pakiranju da bi se osigurala transparentnost tih informacija. U ovom su odjeljku ažurirana i upućivanja na zakonodavstvo, zajedno s nazivima nadležnih administrativnih tijela.

Zajednički zahtjevi za označivanje uspostavljeni su konsenzusom.

9. Uklanjanje izuzetaka od pravila u vinogradima (točka 8.b specifikacije)

Sorta „Meseguera” nije odobrena za ZOI „Jumilla”. Međutim, u registru vinograda regulatornog tijela prije 1995. postojali su izuzeci za takve čestice. Taj je izuzetak uklonjen jer više ne postoje takvi vinogradi.

JEDINSTVENI DOKUMENT

1. Naziv proizvoda

Jumilla

2. Vrsta oznake zemljopisnog podrijetla

ZOI – Zaštićena oznaka izvornosti

3. Kategorije proizvoda od vinove loze

1. Vino

3. Likersko vino

4. Opis vina

Bijela vina („Jumilla” i „Jumilla Dulce”)

Izgled: od blijedog do boje topaza. Bistro i svijetlo.

Aroma: svježe voće. Slatka vina mogu imati note suhog voća.

Okus: ravnoteža kiselosti i slatkoće. Kod slatkih vina slatkoća prevladava nad kiselosti.

* Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najveća stvarna alkoholna jakost (u % vol.) 11 Najmanja ukupna kiselost 4 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,3 Najveći ukupni udio sumporova dioksida (u miligramima po litri)

Rosé vina („Jumilla” i „Jumilla Dulce”)

Izgled: od ružičaste boje maline do boje blijedog lososa. Bistro i svijetlo.

Aroma: svježe voće, crveno voće. Slatka vina mogu imati note suhog voća.

Okus: uravnotežena kiselost. Kod slatkih vina slatkoća prevladava nad kiselosti.

* Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najveća stvarna alkoholna jakost (u % vol.) 11,5 Najmanja ukupna kiselost 4 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,3 Najveći ukupni udio sumporova dioksida (u miligramima po litri)

Rosé vina („Jumilla Monastrell”)

Izgled: od ružičaste boje maline do boje blijedog lososa. Bistro i svijetlo.

Aroma: svježe voće, crveno voće. Slatka vina mogu imati note suhog voća.

Okus: uravnotežena kiselost. Kod slatkih vina slatkoća prevladava nad kiselosti.

* Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najveća stvarna alkoholna jakost (u % vol.) 12 Najmanja ukupna kiselost 4 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,3 Najveći ukupni udio sumporova dioksida (u miligramima po litri)

Crna vina („Jumilla Monastrell”)

Izgled: od ljubičaste boje do boje opeke, slatka vina mogu razviti nijanse oker boje. Bistro i svijetlo.

Aroma: crveno voće, crno voće. Slatka vina imaju note suhog voća.

Okus: uravnotežena kiselost. Trpak. Kod slatkih vina slatkoća prevladava nad kiselosti.

* Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najveća stvarna alkoholna jakost (u % vol.) 12,5 Najmanja ukupna kiselost 4 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,3 Najveći ukupni udio sumporova dioksida (u miligramima po litri)

Crna vina („Jumilla” i „Jumilla Dulce”)

Izgled: od ljubičaste boje do boje opeke, slatka vina mogu razviti nijanse oker boje. Bistro i svijetlo.

Aroma: crveno voće, crno voće. Slatka vina imaju note suhog voća.

Okus: uravnotežena kiselost. Trpak. Kod slatkih vina slatkoća prevladava nad kiselosti.

* Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najveća stvarna alkoholna jakost (u % vol.) 12 Najmanja ukupna kiselost 4 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,3 Najveći ukupni udio sumporova dioksida (u miligramima po litri)

Likerska vina („Tinto Monastrell”)

Izgled: od boje višnje do oker boje. Bistro i svijetlo.

Aroma: crno voće, suho voće.

Okus: slatkoća prevladava nad kiselosti. Trpak.

* Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najveća stvarna alkoholna jakost (u % vol.) 15 Najmanja ukupna kiselost (u miliekvivalentima po litri) Najveći sadržaj hlapljivih kiselina (u miliekvivalentima po litri) Najveći ukupni udio sumporova dioksida (u miligramima po litri)

5. Postupci proizvodnje vina

a. Posebni enološki postupci

Metoda uzgoja

Uzgoj u vinogradima obuhvaćenima zaštićenom oznakom izvornosti „Jumilla” može biti ekstenzivan i intenzivan.

— Ekstenzivni uzgoj: vinogradi u kojima je zbog terena, nadmorske visine, količine padalina i drugih okolišnih čimbenika gustoća sadnje usklađena sa sljedećim poljoprivrednim parametrima: najmanje 1 100 biljaka po hektaru i najviše 1 900 biljaka po hektaru.

— Intenzivni uzgoj: vinogradi koji su, isto zbog okolišnih uvjeta, usklađeni sa sljedećim poljoprivrednim parametrima:

gustoća sadnje od 1 500 do 3 350 biljaka po hektaru.

Posebni enološki postupak

Grožđe se bere tako da se ne ugrožava njegova kvaliteta. Za vina obuhvaćena ZOI-jem upotrebljava se samo zdravo, dovoljno zrelo bijelo grožđe koje ima vrijednost od najmanje 10,7 Bauméovih stupnjeva, odnosno crno grožđe s vrijednošću od 11 Bauméovih stupnjeva.

Grožđe Monastrell namijenjeno proizvodnji likerskih vina mora imati vrijednost od najmanje 13 Bauméovih stupnjeva u vrijeme berbe.

Mošt i vino prešaju se tako da se dobije maksimalni prinos koji nakon prerade ne smije biti veći od 74 litre gotovog vina na 100 kilograma grožđa.

Kao datum početka procesa starenja uzima se prvi dan listopada svake godine.

b. Najveći prinosi

Crne sorte u ekstenzivnom uzgoju

5 000 kilograma grožđa po hektaru

Crne sorte u ekstenzivnom uzgoju

37 hektolitara po hektaru

Bijele sorte u ekstenzivnom uzgoju

5 625 kilograma grožđa po hektaru

Bijele sorte u ekstenzivnom uzgoju

41,62 hektolitra po hektaru

U intenzivnom uzgoju

8 750 kilograma grožđa po hektaru

U intenzivnom uzgoju

64,75 hektolitara po hektaru

6. Ograničeno zemljopisno područje

Područje proizvodnje vina obuhvaćenih zaštićenom oznakom izvornosti „Jumilla” sastoji se od zemljišta u općini Jumilla u pokrajini Murcia i u općinama Fuente-Álamo, Albatana, Ontur, Hellín, Tobarra i Montealegre del Castillo u pokrajini Albacete.

7. Glavne sorte vinove loze

AIRÉN

CABERNET SAUVIGNON

CHARDONNAY

GARNACHA TINTA – LLADONER

GARNACHA TINTORERA

MACABEO – VIURA

MALVASIA AROMÁTICA – MALVASÍA SITGES

MERLOT

MONASTRELL

MOSCATEL DE GRANO MENUDO – MOSCATEL MORISCO

PEDRO XIMÉNEZ

PETIT VERDOT

SAUVIGNON BLANC

SYRAH

TEMPRANILLO – CENCIBEL

VERDEJO

8. Opis povezanosti

Vina

Najvažnija sorta grožđa je Monastrell. Radi se o otpornoj sorti koja je savršeno prilagođena oštrim uvjetima na tom području obilježenom sušama, veoma vrućim ljetima i proljetnim mrazovima. Daje puna vina snažnog okusa, visokog sadržaja alkohola i visoke kiselosti s veoma karakterističnim aromama zrelog voća i dobro integriranom trpkosti.

Druge odobrene sorte savršeno nadopunjuju Monastrell jer stabiliziraju boju i dodaju kiselost i mogućnost starenja, te savršeno uravnotežuju arome.

Likerska vina

Ta se vina proizvode od sorte Monastrell, koja im daje intenzitet boje od srednjeg do veoma visokog, čak i gotovo do neprozirnosti. To je rezultat visokih temperatura karakterističnih za to područje.

9. Osnovni dodatni uvjeti (pakiranje, označivanje, ostali zahtjevi)

Označivanje vina

Pravni okvir:

u nacionalnom zakonodavstvu

Vrsta dodatnih uvjeta:

dodatne odredbe povezane s označivanjem

Opis uvjeta:

naziv zaštićene oznake izvornosti mora biti jasno vidljiv na etiketama i zapisan slovima visine od 3 do 10 milimetara.

Naziv se mora nalaziti do riječi „Denominación de Origen Protegida” ili „Denominación de Origen” i zapisan slovima visine najmanje 2 milimetra, ali manjih od pratećeg naziva zaštićene oznake izvornosti.

Druga upućivanja bit će ona koja su navedena u općenitom zakonodavstvu o označivanju vina i u specifičnim pravilima i propisima o označivanju koje je donio regulatorni odbor i koji su trenutačno na snazi.

Pakiranje mora sadržavati pečat kvalitete, oznake na prednjoj/stražnjoj strani ili brojevima označene oznake koje je izdao regulatorni odbor. Njih mora postaviti vinarija i moraju biti vidljivi na pakiranju tako da se spriječi njihova ponovna upotreba.

Poveznica na specifikaciju proizvoda

https://www.mapa.gob.es/es/alimentacion/temas/calidad-diferenciada/20201029pcdopjumillacorreccion_tcm30-552789.pdf

(1) SL L 9, 11.1.2019., str. 2.